OpenLLM-France/wikimedia huggingface dataset:
# Daisy

«Daisy» té aquests significats:
* Daisy (Geòrgia), població dels Estats Units a l'estat de Geòrgia
* Daisy Tourné Valdez (Montevideo, 1951), mestra i política uruguaiana
* Daisy Duck, personatge de ficció dels estudis Walt Disney creat el 1937
* Princesa Daisy, personatge de videojocs creat per l'empresa Nintendo
* Baby Daisy, versió bebè de la Princesa Daisy apareguda en certs jocs de Nintendo
* Daisy (perfum), perfum de l'empresa Marc Jacobs
# David Tanner

David Tanner (Melbourne, 30 de setembre del 1984) és un ciclista australià, professional des del 2009 i actualment a l'equip Vérandas Willems-Crelan.

## Palmarès

* 2007
** Vencedor d'una etapa al Tour del Gavaudan Llenguadoc-Rosselló
* 2008
** Vencedor d'una etapa al Tour del Pays Roannais
* 2009
** Vencedor d'una etapa al Tour of the Murray River
* 2010
** Vencedor d'una etapa al Tour de Beauce
** Vencedor d'una etapa al Cascade Cycling Classic
** Vencedor d'una etapa al Tour de Utah
** Vencedor d'una etapa a la Volta a la Xina
* 2015
** Vencedor d'una etapa a la Volta a Àustria

### Resultats a la Volta a Espanya

* 2013. 106è de la classificació general
* 2015. Abandona

### Resultats al Giro d'Itàlia

* 2014. 130è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a cyclebase.nl
# César Jiménez Doménech

César Jiménez Doménech (Castelló de la Plana, 18 de març de 1976) és un informàtic i polític valencià, diputada a les Corts Valencianes en la IX legislatura.

## Biografia

En 1999 es llicencià en enginyeria informàtica per la Universitat Jaume I. També és màster en cooperació internacional, especialitat Planificació pel Desenvolupament Local.
Ha treballat com a analista de sistemes informàtic, fou membre de comitè d'empresa i de gener de 2012 a maig de 2015 fou responsable de l'oficina castellonenca de l'ONG Medicus Mundi. En gener de 2015 fou nomenat secretari general de Podem a Castelló, i com cap de llista fou elegit diputat a les eleccions a les Corts Valencianes de 2015 on va presidir la Comissió de Política Social, Ocupació i Polítiques d'Igualtat de les Corts Valencianes.
Amb l'entrada de Podem al govern del Botànic a partir de les eleccions de 2019, César Jiménez és nomenat Secretari Autonòmic d'Habitatge i Funció Social depenent de la conselleria d'Habitatge i Arquitectura Bioclimàtica dirigida per Rubén Martínez Dalmau. El juny de 2021 va deixar el càrrec per dirigir l'Entitat Valenciana d'Habitatge i Sòl (EVha), també depenent de la mateixa conselleria, fins al maig de 2022.

## Referències

* ↑ Diputados autonómicos electos - Circunscripción de Castellón, La Vanguardia, 25 de maig de 2015
* ↑ «Fitxa de les Corts Valencianes». Arxivat de l'original el 2016-03-03. [Consulta: 17 setembre 2015].
* ↑ S.L, EDICIONES PLAZA. «El vicepresidente Héctor Illueca destituye a César Jiménez al frente de la EVha» (en castellà). [Consulta: 23 maig 2022].
# César Lumbreras Luengo

César Lumbreras Luengo (Adanero, 1955) és un periodista espanyol. Dirigeix i presenta el programa Agropopular de la COPE, un espai setmanal d'informació agrària que va néixer el 1984. Entre 2010 i 2012 va presentar el programa de tardes La atalaya a la mateixa emissora. En la dècada del 1990 també havia estat al capdavant del programa Al alba. El 2009 va rebre la Insígnia d'Or de l'Associació Agrària de Joves Agricultors d'Àvila i el 2015, el premi Ondas Nacional de ràdio a la trajectòria.

## Referències

* ↑ Robles, Marta «César Lumbreras: «En los programas como en los partidos hay que marcar»». La Razón, 15-09-2010.
* ↑ «César Lumbreras: "Falta más hueco en la radio para programas especializados"». Madrid: eldiario.es/EFE, 09-09-2014. [Consulta: 4 febrer 2017].
* ↑ «La Cope prescindirà del polèmic Juan Antonio Alcalá a partir de la propera temporada». Ara, 20-06-2012.
* ↑ «Carlos Iturgaiz y Juan José Lucas fichan por la COPE». El País [Madrid], 08-10-1997 [Consulta: 4 febrer 2017].
* ↑ Blanca Cía y Natalia Marcos. «Los Premios Ondas con más pretendientes de la historia». El País, 28-10-2015. [Consulta: 29 octubre 2015].
# Dercil

Dercil és el nom dels següents personatges:
* Dercil (polític), polític atenenc
* Dercil (escriptor), escriptor grec
# Càmera plegable

Una càmera plegable és un tipus específic de càmera fotogràfica analògica de format molt reconeixible gràcies a la seva manxa frontal i que va tenir un gran auge entre 1890 i les primeres dècades del segle xx . La seva manxa es desplega completament per poder enfocar quan aconsegueix la seva distància focal real..

## Característiques tècniques

El gran èxit d'aquest tipus de càmeres va ser poder convertir una càmera de format mitjà, amb un negatiu d'una mida molt més gran el del típic carret universal de 35 mm, en una càmera portàtil de veritat, que ocupava poc espai i era còmoda de transportar. La pel·lícula més habitual en aquest tipus de càmeres és el format 120 amb una mida de negatius de 6 X 9 centímetres, encara que les de la primera època usaven un format una mica més reduït (4 x 5 cm)
Normalment, la lent de la càmera està fixada a la manxa. A l'interior de la manxa un pantògraf mecànic permet l'enfocament correcte. El principal avantatge de les càmeres de manxa és l'excel·lent relació entre la mida de la pel·lícula i la mida de la càmera, especialment quan estan tancades per a l'emmagatzematge. Aquesta característica és especialment beneficiosa per a pel·lícules de format gran i mitjà.

## Història

Amb els avenços tecnològics de les òptiques fotogràfiques, cap als anys 30 va començar el declivi d'aquestes càmeres i la preponderància del format de 35mm, encara que també es van seguir fabricant càmeres plegables en aquest format, com la Kodak Retina.
Durant els anys 60 la Unió Soviètica seguia fabricant càmeres plegables, i deu anys més tard algunes càmeres com la instantània Polaroid SX-70 i la Speed Graphic es van fabricar seguint aquesta tècnica.
Altres models de càmera plegable que es van fabricar a partir dels anys 70 són, per exemple:
* El model 203 de Seagull Camera, que es va fer pol·lular entre els anys 80 i 90 com a càmera barata de format mitjà.
* La Cosina Voigtländer Bessa III, disponible per als formats 120/220 (6x6 o 6x7 cm. ).

## Referències

* ↑ «Cámaras Plegables: Medio Formato en el Bolsillo», 17-02-2012. [Consulta: 7 diciembre 2017].
* ↑ «Folding - Camera-wiki.org - The free camera encyclopedia» (en anglès).

## Enllaços externs

* Càmeres plegables de mig format
* Càmeres plegables vintage de mig format
* Cooper, John. «ensign folding cameras». ozcamera collector of film cameras and associated equipment, 01-01-1926. [Consulta: 29 juny 2023].
# Deriva antigènica

La deriva antigènica és un tipus de variació genètica que té lloc als virus. Es produeix arran de l'acumulació de mutacions en els gens que codifiquen proteïnes de superfície víriques, que són els anticossos dels hostes normalment reconeixen. Això porta a una nova soca de partícules víriques, que poden no ser inhibides tan efectivament com amb soques anteriors. Això facilita que el virus evolucionat pugui escampar-se per una població parcialment immune. Es tracta d'un fenomen conegut en els virus de la grip A i B.
El sistema immunitari reconeix els virus quan antígens de llurs superfícies s'uneixen a receptors immunitaris específics d'aquests mateixos antígens. Aquests receptors poden ser anticossos en el torrent sanguini o proteïnes similars que es troben a les superfícies de cèl·lules del sistema immunitari. Aquest reconeixement és bastant precís, talment com una clau i un pany. Després d'una infecció, o després d'una vaccinació, el cos produeix molts més d'aquests receptors específics, provant d'impedir la reinfecció per la soca particular del virus; això s'anomena immunitat adquirida. Tanmateix, com que els genomes vírics muten constantment, produeixen noves formes d'aquests antígens. Si una d'aquestes noves formes d'antigen és suficientment diferent de l'antigen original, pot arribar a deixar d'unir-se als anticossos o receptors de les cèl·lules immunitàries, permetent llavors al virus mutant infectar hostes que eren immunes a la soca original, sigui per infecció prèvia o vaccinació.
Els anys 1940 Maurice Hilleman va descobrir la deriva antigènica, que es tracta del mecanisme d'evolució més habitual del virus de la grip. Un altre tipus d'evolució és el canvi antigènic, descoberta també pel mateix Hilleman, on el virus adquireix una versió completament nova d'una proteïna de superfície mitjançant la contribució d'un virus d'un altre virus de la grip distant.
L'índex de deriva antigènica depèn de dues característiques: la duració de l'epidèmia, i la resistència immunitària de l'hoste. Una epidèmia de més temps permet una major pressió selectiva al llarg d'un període més extens i un sistema immunitari més resistent augmenta la pressió selectiva en el desenvolupament de nous antígens.

## Vegeu també

* Deriva genètica

## Referències

* ↑ Oransky, Ivan (en anglès) The Lancet, 365, 9472, 14-05-2005, pàg. 1682. DOI: 10.1016/S0140-6736(05)66536-1. ISSN: 0140-6736. PMID: 15912596.
* ↑ Kurth, Reinhard (en anglès) Nature, 434, 7037, 01-04-2005, pàg. 1083–1083. DOI: 10.1038/4341083a. ISSN: 1476-4687 [Consulta: free].
* ↑ D. J. D. Earn; J. Dushoff; S. A. Levin Trends in Ecology and Evolution, 17, 7, 2002, pàg. 334–340. DOI: 10.1016/S0169-5347(02)02502-8.
* ↑ A. W. Hampson. «Influenza virus antigens and antigenic drift». A: C. W. Potter. Influenza. Elsevier Science B. V., 2002, p. 49–86. ISBN 978-0-444-82461-5.
* ↑ Boni, T; S. Cobey; P. Beerli; M. Pascual Proceedings of the Royal Society B, 273, 1592, 2006, pàg. 1307–1316. DOI: 10.1098/rspb.2006.3466. PMC: 1560306. PMID: 16777717.
# Derivació

«Derivació» té aquests significats:
* Lingüística:
** La derivació en lingüística és un mecanisme de formació de noves paraules
* Lògica:
** La derivació lògica, o càlcul lògic, és el procediment mitjançant el qual, partint d'unes premises, s'arriba a una conclusió lògica.
* Matemàtiques:
** La derivada d'una funció és la seva taxa de canvi d'una variable respecte una altra.
** La taula de derivades resumeix tots els tipus de derivades.
** Vegeu també: Categoria:Derivació.
* Medicina:
** Fet de remetre un pacient a un altre especialista.
** Desviació de la sang o d'altres líquids orgànics a través de noves vies:
*** artificials o derivació quirúrgica, en anglès bypass.
*** patològiques, en aquest cas el terme anglès pot ser shunt.
** Combinació de connexions dels diversos elèctrodes d'un aparell enregistrador (especialment, l'electrocardiògraf) per a fer l'examen de l'activitat elèctrica d'una part de l'organisme. També, el gràfic enregistrat en cada cas.
Viccionari
# DDR3 SDRAM

DDR3 SDRAM és un tipus de memòria RAM, que en anglès significa Double Data Rate tipus 3 Synchronous Dynamic Random-Access Memory. La memòria DDR2 és la predecessora de les memòries DDR3.
La memòria redueix el consum de potència comparat amb els mòduls DDR2, degut a la tecnologia de fabricació de 90 nm, permetent menors corrents i voltatges (un màxim de 1,5V, comparat amb els 1,8V de DDR2 o els 2,5V de DDR) d'operació. Es fan servir transistors de "doble porta" per reduir les pèrdues de corrent. L'ample del buffer de pre-càrrega de DDR3 és de 8 bits, mentre que a DDR2 és de 4 bits, i a DDR és de 2 bits.
Les memòries DDR3 permeten utilitzar xips integrats que van des de 512 Mb fins a 8 Gb, fent possible la fabricació de mòduls de fins a 16 Gb.
Aquests mòduls poden transferir dades a la velocitat de rellotge efectiva de 800-1600 MHz (per a un sol amplada de banda de rellotge de 400-800 MHz), comparat amb el rang de DDR2, de 400-1066 MHz (200-533 MHz) o el rang de DDR, de 200-600 MHz (100-300 MHz).
Totes les memòries DDR3 tenen 240 pins, el mateix nombre que DDR2; tot i això, els mòduls són físicament incompatibles, a causa de la ubicació diferent de l'osca.
A totes les memòries DDR haurien de venir indicada la latència o temps de resposta, indicat amb l'índex CL (7,8,9 fins a 11). Com a referència genèrica a un índex CL mes baix mes ràpida es la resposta,sempre mesurada en cicles de BUS. (Això implica que en temps reals (Nanosegons) l'accés a les dades es mes ràpid en un CL9 a 1333Mhz que en un CL11 a 1600Mhz).
La memòria GDD3, amb un nom similar però tecnologia completament diferent, s'ha fet servir durant alguns anys a targetes gràfiques de gamma alta, com les de NVIDIA o ATI Technologies, i com a memòria principal del sistema a la Xbox 360. A vegades és citada incorrectament com "DDR3".

## Referències

* ↑ Informática moderna - LA MEMORIA RAM TIPO DDR3, (castellà) [consulta:03-10-2014]
* ↑ Qportatil.com - DDR3…¿Que es eso?, (castellà) [consulta:03-10-2014]
* ↑ AJPDSoft - RAM, (castellà) [consulta:03-10-2014]
# DDP

«DDP» té aquests significats:
* Delivered Duty Paid, un incoterm del comerç internacional
* Deutsche demokratische Partei o Partit Democràtic Alemany
* Distributed Data Protocol, un protocol client-servidor
* Dolby Digital Plus, un esquema de compressió d'àudio
* Dominicans Don't Play, una banda criminal als Estats Units i Espanya
# Devario apogon

Devario apogon és una espècie de peix cipriniforme de la família dels ciprínids.

## Morfologia

Els mascles poden assolir els 5,1 cm de longitud total.

## Distribució geogràfica

Es troba al riu Irrawaddy (Yunnan, Xina).

## Referències

* ↑ Heckel J. J. 1843. Ichthyologie [von Syrien]. A: J. von Russegger. Reisen in Europa, Asien und Africa, mit besonderer Rücksicht auf die naturwissenschaftlichen Verhältnisse der betreffenden Länder unternommen in den Jahren 1835 bis 1841, etc. Stuttgart. Ichthyol. von Syrien v. 1 (pt 2). 990-1099.
* ↑ BioLib (anglès)
* 1 2 FishBase (anglès)
* ↑ Fang, F., 2000. A review of Chinese Danio species (Teleostei: Cyprinidae). Acta Zootaxon. Sin. 25(2):214-227.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, F.F., 2001. Phylogeny and species diversity of the South and Southeast Asian cyprinid genus Danio Hamilton (Teleostei, Cyprinidae). Department of Zoology, Stockholm University and Department of Vertebrate Zoology, Swedish Museum of Natural History, Estocolm, Suècia.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Devario annandalei

Devario annandalei és una espècie de peix cipriniforme de la família dels ciprínids.

## Morfologia

Els mascles poden assolir els 9 cm de longitud total.

## Distribució geogràfica

Es troba als rius Chao Phraya, Salween i Mekong.

## Referències

* ↑ Heckel J. J. 1843. Ichthyologie [von Syrien]. A: J. von Russegger. Reisen in Europa, Asien und Africa, mit besonderer Rücksicht auf die naturwissenschaftlichen Verhältnisse der betreffenden Länder unternommen in den Jahren 1835 bis 1841, etc. Stuttgart. Ichthyol. von Syrien v. 1 (pt 2). 990-1099.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, F.F., 2001. Phylogeny and species diversity of the South and Southeast Asian cyprinid genus Danio Hamilton (Teleostei, Cyprinidae). Department of Zoology, Stockholm University and Department of Vertebrate Zoology, Swedish Museum of Natural History, Estocolm, Suècia.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Daniel Pearl

Daniel Pearl (Princeton, 10 d'octubre de 1963 - Karachi, 1 de febrer de 2002) fou un periodista de nacionalitat estatunidenca i israeliana. Va ser segrestat i assassinat al Pakistan.
Pearl va ser segrestat mentre treballava com a cap de l'oficina del Wall Street Journal al sud d'Àsia, a Mumbai, Índia. Havia anat al Pakistan com a part d'una investigació entre les presumptes relacions entre Richard Reid (el "terrorista de la sabata") i Al-Qaeda. Els seus captors el van acabar matant.
El juliol de 2002, Ahmed Omar Saeed Sheikh, un ciutadà britànic d'origen pakistanès, fou sentenciat a la forca pel segrest i assassinat de Pearl. El març de 2007, en una audiència militar tancada a la presó de Guantánamo, Cuba, Khàlid Xeikh Mohàmmed va afirmar que ell en persona havia decapitat Pearl. El membre d'Al-Qaeda Saif al-Adel també se l'ha relacionat amb el segrest.

## Referències

* 1 2 «Online NewsHour Update: Pakistan Convicts Four Men in Pearl Murder». PBS.org, 15-07-2002. Arxivat de l'original el 2013-11-05. [Consulta: 26 setembre 2013].
* 1 2 Mount, Mike «Khalid Sheikh Mohammed: I beheaded American reporter». CCN.com. Cable News Network, 15-03-2007 [Consulta: 24 març 2013].
* 1 2 Anthony, Augustine «Study ties new al Qaeda chief to murder of journalist Pearl». Reuters, 23-05-2011 [Consulta: 4 febrer 2013]. «Còpia arxivada». Arxivat de l'original el 2014-12-08. [Consulta: 14 febrer 2016].
* ↑ Fonda, Daren «On the Trail of Daniel Pearl». Time.com. Time, Inc., 27-09-2003 [Consulta: 24 març 2013]. Arxivat 27 August 2013$^{[Datemismatch]}$ a Wayback Machine. «Còpia arxivada». Arxivat de l'original el 2003-10-01. [Consulta: 14 febrer 2016].
* ↑ Escobar, Pepe. «Book Review: Who Killed Daniel Pearl?». Asia Times Online. Asia Times Online Co, Ltd., 28-06-2003. Arxivat de l'original el 12 de juliol 2011. [Consulta: 24 març 2013].
* ↑ «Profile: Omar Saeed Sheikh». BBC News, 16-07-2002 [Consulta: 30 abril 2010].
* ↑ «Al-Qaida No. 3 says he planned 9/11, other plots». Associated Press. MSNBC, 15-03-2007 [Consulta: 4 febrer 2013].
* ↑ Katherine Shrader «9/11 Mastermind Admits Killing Reporter». Houston Chronicle, 15-03-2007 [Consulta: 20 març 2007]. «Còpia arxivada». Arxivat de l'original el 2007-03-17. [Consulta: 14 febrer 2016].

## Enllaços externs

* The Daniel Pearl Foundation Arxivat 2019-05-03 a Wayback Machine.
* Wall Street Journal selection of stories by Daniel Pearl
# Denis Flahaut

Denis Flahaut (Valenciennes, 28 de novembre del 1978) és un ciclista francès professional del 2006 al 2015.
Anomenat "La Petite Bombe" ("La Petita Bomba"), va debutar com a professional el 2006 amb el conjunt belga Flanders, abans de passar a ser conegut pel públic dos anys després, quan va ser contractat per l'equip espanyol Saunier Duval-Scott. L'any 2009 va incorporar-se a l'equip belga del Landbouwkrediet-Colnago.
L'estiu del 2014, Flahaut s'uneix al Veranclassic-Doltcini.

## Biografia

Després d'una destacada carrera amateur, en la qual va obtenir les seves primeres tres victòries en el Tour de Faso africà, Flahaut va aconseguir vèncer les seves primeres curses professionals el 2007, formant part de l'equip franco-belga del Jartazi Promo Fashion. Amb aquest conjunt va guanyar quatre curses a l'Europa central: la Neuseen Classics - Rund um die Braumkohle, disputada a la localitat alemanya de Leipzig, el mes de maig; una etapa de la OZ Wielerweekend neerlandesa; i la Volta a Zelanda Central del mateix país, ambdues al juny, així com la Vlaamse Havenpijl belga aquell agost.

## Palmarès

* 2004
** Vencedor de 3 etapes al Tour de Faso
* 2007
** 1r al Delta Profronde
** 1r al Neuseen Classics
** 1r al Vlaamse Havenpijl
** 1r a l'Arno Wallaard Memorial
** Vencedor d'una etapa al OZ Wielerweekend
* 2008
** Vencedor d'una etapa a la Volta a Andalusia
* 2009
** 1r al Gran Premi del 1r de maig - Premi d'honor Vic de Bruyne
** 1r al Premi Nacional de Clausura
* 2010
** 1r al Gran Premi de Denain
** 1r al Omloop van het Waasland
** 1r al Gran Premi de Tallinn-Tartu
* 2011
** 1r al Gran Premi de Lillers-Souvenir Bruno Comini
* 2012
** Vencedor d'una etapa al París-Arras Tour

## Referències

* ↑ Gachet, Nicolas «Denis Flahaut chez Veranclassic-Doltcini» (en francès). Directvelo. Association Le Peloton, 19-10-2013 [Consulta: 16 desembre 2013].

## Enllaços externs

* Fitxa a sitiodeciclismo.net
# Die Glocke

Die Glocke (La Campana, en alemany) era un suposat aparell de recerca científica o una suposada Wunderwaffe nazi. Fou descrita pel periodista i escriptor polonès Igor Witkowski en Prawda o Wunderwaffe (2000), essent popularitzada més endavant pel periodista militar i escriptor Nick Cook, així com per Joseph P. Farrell i altres autors que l'associen amb l'ocultisme nazi i recerques sobre antigravetat i energia lliure.
Segons l'article de Patrick Kiger publicat en la revista National Geographic, Die Glocke s'ha tornat un popular tema d'especulació, existint un fandom al voltant d'aquesta i altres suposades Wunderwaffen nazis. Investigadors com el científic aeroespacial retirat David Myhra es mostren escèptics davant l'existència de semblant aparell.

## Història

La discussió sobre Die Glocke es va originar a partir de l'obra d'Igor Witkowski. En el seu llibre de 2000 en polonès Prawda o Wunderwaffe (La veritat sobre les Wunderwaffe, reimprès en alemany com Die Wahrheit über die Wunderwaffe), l'esmenta com "La Campana nazi". Witkowski va escriure que havia descobert l'existència de la Campana llegint les transcripcions de l'interrogatori de l'oficial del Waffen SS Jakob Sporrenberg. Segons Witkowski, l'agost de 1997 un contacte anònim del servei secret polonès, que deia tenir accés a documents del govern sobre armes secretes nazis, li va mostrar les transcripcions presumptament classificades. Witkowski afirma que només li va permetre transcriure els documents i no se li va permetre fer cap còpia. Malgrat que no hi ha evidència sobre la veracitat de les declaracions de Witkowski, aquestes van aconseguir una major audiència quan van ser novament relatades per l'escriptor britànic Nick Cook, que va afegir els seus propis punts de vista a les afirmacions de Witkowski a The Hunt for Zero Point. Jason Colavito escrigué que les afirmacions de Witkowski foren reciclades a partir de rumors de la dècada de 1960 sobre ocultisme nazi publicats a "El retorn dels bruixots", descrivint a la Campana com "un aparell que poques persones fora de la cultura marginal creuen que va existir. En resum, sembla un engany o almenys una gran exageració".

## Referències

* ↑ Cook, Nick. The Hunt for Zero Point: Inside the Classified World of Antigravity Technology. (en anglès). Century., 2001. ISBN 9780099414988.
* ↑ Farrell, Dr. Joseph P.. Reich of the Black Sun: Nazi Secret Weapons and the Cold War Allied Legend. (en anglès). Adventures Unlimited Press, 2004. ISBN 1931882398.
* ↑ Marrs, Jim. The Rise of the Fourth Reich (en anglès). William Morrow & Company, 2008. ISBN 006124558-5.
* ↑ Witkowski, Igor. The Truth about the Wunderwaffe. Books International Militaria, 2003. ISBN 83-88259-16-4.
* ↑ Witkowski, Igor. Hitler's Flying Saucers: A Guide to German Flying Discs of the Second World War. Books International Militaria, 2003.
* ↑ «Hitler's Stealth Fighter | Nazi Secret Weapons | National Geographic Channel», 26-02-2010. Arxivat de l'original el 2010-02-26. [Consulta: 29 maig 2018].